Wes- en Oos-Kaap kry gou weer reën | Netwerk24
Wes- en Oos-Kaap kry gou weer reën
Deur Malherbe Nienaber 24 Mei 2019 06:13
Nog reën word Sondag in die suidwes-Kaap verwag en Maandag oor die grootste deel van die Wes- en die Oos-Kaap.
Die Suid-Afrikaanse Weerdiens voorspel ’n 30%-kans op reënbuie Sondag vir Kaapstad, die Paarl, Malmesbury, Hermanus, Grabouw, Langebaan en Redelinghuys.
Sonnige tot gedeeltelik bewolkte weer word oor die grootste deel van die Wes-Kaap verwag met ’n noordwestewind van tot 20 km/h.
Op Beaufort-Wes kan die wind egter tot 40 km/h haal.
In die Oos-Kaap word sonnige tot gedeeltelik bewolkte weer verwag, met maksimum temperature onder 30 °C.
Vir Port Elizabeth word ’n noordwestewind van tot 20 km/h voorspel en die wind kan tot 30 km/h op Graaff-Reinet en Cradock bereik.
Teen Maandag word ’n 60%-kans op buie in Kaapstad, Hermanus, Grabouw, Kaap Agulhas, Riversdal, Mosselbaai, George en Plettenbergbaai verwag. Oor die res van die provinsie is daar ’n 30%-kans op reënbuie.
Maksimum temperature van 20 °C en laer word vir die Wes-Kaap voorspel, met ’n suidwestewind van tot 20 km/h in Kaapstad en George.
In die Oos-Kaap word ’n 30%-kans op reën verwag en maksimum temperature van net bo 20 °C.
’n Suidwestewind van 20 km/h tot 30 km/h kan oor die grootste deel van die provinsie voorkom en die wind kan tot 40 km/h in Port Elizabeth bereik.
Meer oor: Suid-Afrikaanse Weerdiens | Wes-Kaap | Oos-Kaap | Reën | Weer | Omgewing
W-Kaap: Min reën (nog nie) rede vir paniek